Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/012 BE/ArcelorMittal) /* COM/2014/0734 final - 2014/ ( ) */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[1] („Regulamentul privind FEG”). 2. Autoritățile belgiene au depus cererea EGF/2014/012 BE/ArcelorMittal pentru a obține o contribuție financiară din partea FEG ca urmare a disponibilizărilor efectuate la ArcelorMittal Liège S.A. în Belgia. 3. După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG. REZUMATUL CERERII Cererea FEG: || EGF/2014/012 BE/ArcelorMittal Statul membru: || Belgia Regiunea (regiunile) în cauză (nivel NUTS 2): || Provincia Liège (BE 33). Data depunerii cererii: || 22.7.2014 Data confirmării primirii cererii: || 4.8.2014 Data solicitării de informații suplimentare: || 24.7.2014 Termenul furnizării de informații suplimentare: || 16.9.2014 Termenul pentru finalizarea evaluării: || 9.12.2014 Criteriul de intervenție: || Articolul 4 alineatul (1) litera (a) din Regulamentul privind FEG Întreprinderea principală: || ArcelorMittal Liège S.A. Sectorul (sectoarele) de activitate economică (diviziunea NACE a doua revizuire)[2]: || Diviziunea 24 („Prelucrarea metalelor de bază”) Numărul de filiale, furnizori și producători din aval: || Nu există Perioada de referință (patru luni): || 1 ianuarie 2014 –1 mai 2014 Numărul de disponibilizări sau de încetări de activitate în decursul perioadei de referință (a): || 752 Numărul de disponibilizări sau de încetări de activitate înainte sau după perioada de referință (b): || 533 Numărul total de disponibilizări (a + b): || 1 285 Numărul total estimat de beneficiari vizați: || 910 Buget pentru servicii personalizate (EUR) || 2 575 900 Buget pentru punerea în aplicare a FEG[3] (EUR) || 76 578 Buget total (EUR) || 2 652 478 Contribuția din partea FEG (60 %) (EUR) || 1 591 486 EVALUAREA CERERII Procedura 4. Autoritățile belgiene au depus cererea EGF/2014/012 BE/ArcelorMittal la 22 iulie 2014, în termen de 12 săptămâni de la data la care au fost îndeplinite criteriile de intervenție stabilite mai jos. Comisia a trimis un set inițial de întrebări autorităților belgiene la 24 iulie 2014 și a confirmat primirea cererii în termen de două săptămâni de la data depunerii cererii, la 4 august 2014. Au fost furnizate informații suplimentare de către statul membru în termen de șase săptămâni de la data confirmării de primire a cererii. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 9 decembrie 2014. Eligibilitatea cererii Întreprinderea și beneficiarii în cauză 5. Cererea se referă la 1 285 de lucrători concediați din ArcelorMittal Liège S.A. Această întreprindere a funcționat în sectorul economic clasificat în diviziunea 24 a NACE („Prelucrarea metalelor de bază”). Disponibilizările efectuate de întreprinderea vizată au avut loc în principal în regiunea de nivel NUTS[4] 2 Liège (BE33). Criterii de intervenție 6. Autoritățile italiene au depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede concedierea sau încetarea activității a cel puțin 500 de lucrători sau persoane care desfășoară o activitate independentă pe o perioadă de referință de patru luni, într-o întreprindere dintr-un stat membru, inclusiv lucrătorii concediați la furnizorii și producătorii din aval ai întreprinderii respective. 7. Perioada de referință de patru luni este cuprinsă între 1 ianuarie 2014 și 1 mai 2014. 8. Cererea se referă la 752 lucrători disponibilizați[5] din întreprindere în decursul perioadei de referință de patru luni. Calcularea disponibilizărilor și a cazurilor de încetare a activității 9. Disponibilizările sunt calculate de la data notificării individuale de concediere din partea angajatorului sau de încetare a contractului de muncă al lucrătorului. Beneficiari eligibili 10. Pe lângă lucrătorii deja menționați, printre beneficiarii eligibili se numără 533 de lucrători disponibilizați înainte sau după de perioada de referință de patru luni. Acești lucrători au fost disponibilizați după anunțul general cu privire la disponibilizările preconizate la 14 octombrie 2011. Se poate stabili o legătură clară de cauzalitate cu evenimentul care a declanșat disponibilizările în cursul perioadei de referință, întrucât toate disponibilizările se referă la același proces de reducere de personal inițiat în octombrie 2011. 11. Numărul total de beneficiari eligibili este așadar de 1 285. Legătura dintre disponibilizări și modificările structurale majore ale comerțului mondial ca urmare a globalizării. 12. Pentru a stabili legătura dintre disponibilizări și schimbările structurale majore apărute în cadrul comerțului mondial ca urmare a globalizării, autoritățile belgiene susțin că sectorul siderurgic, în care activează ArcelorMittal Liège S.A., a fost marcat de perturbări economice grave, în special de un declin rapid al cotei de piață a UE. 13. Între 2007 și 2013, producția de oțel brut din EU-27 a scăzut de la 210,1 milioane de tone la 166,2 milioane de tone[6] (− 20,9 %; - 3,8 % rată de creștere anuală[7]), în timp ce, la nivel mondial, producția a crescut de la 1 348,1 milioane de tone la 1 649,3 milioane de tone (+ 22,3 %; + 3,4 % rată de creștere anuală). În consecință și în conformitate cu datele menționate de autoritățile belgiene, în perioada 2007-2013, cota UE din producția de oțel a scăzut în mod constant (de la 16 % din producția mondială de oțel în 2007 la 10 % în 2013). Scăderea producției a fost mai mare în Europa decât în Statele Unite și Rusia. Din contră, există o creștere marcantă a cotei pentru Asia, de la 56 % la 67 % în cursul aceleiași perioade. 14. Efectele acestor schimbări intervenite în structura schimburilor comerciale au fost agravate și de alți factori, precum scăderea cererii de oțel în sectorul automobilelor și în cel al construcțiilor din UE ca o consecință a crizei economice sau creșterea relativă a costurilor de producție (materii prime, energie, cerințele de mediu etc.). Acești factori au afectat competitivitatea industriei siderurgice a UE și au determinat pierderea unui număr mare de locuri de muncă în acest sector în ultimii ani, ca urmare a închiderii uzinelor și a restructurării mai multor producători de oțel din Europa[8]. De exemplu, în perioada 2008-2013, numărul de persoane angajate în industria metalurgică (NACE Rev. 2 diviziunea 24 „Prelucrarea metalelor de bază”) din UE-27 a scăzut cu aproximativ 280 000, de la 1,44 milioane la 1,16 milioane (− 19.4 %). 15. De la lansarea FEG în 2007, au existat patru cereri de mobilizare a fondului în sectorul siderurgic[9]. Trei dintre aceste cereri erau legate de schimbări structurale majore în structura comerțului mondial ca urmare a globalizării[10], iar una de criza financiară și economică mondială[11]. Evenimentele care au condus la disponibilizări și la încetarea activității 16. Evenimentele care au dus la disponibilizări și încetarea activității sunt legate de anunțarea unor restructurări substanțiale de către grupul ArcelorMittal în Uniunea Europeană în 2008. Această decizie a fost luată având în vedere supracapacitatea pe care întreprinderea o deținea în Europa în comparație cu tendințele de dezvoltare a pieței. Grupul a hotărât cu privire la închiderea permanentă a 10 furnale din 25 pe care acesta le deținea în Europa precum și închiderea mai multor unități de producție. După 5 ani, aproape 33 000 de locuri de muncă au fost pierdute, aproximativ 25 % din forța de muncă totală. 17. Potrivit autorităților belgiene, scăderea cererii de oțel, o creștere relativă a costurilor de producție (materii prime, energie, constrângerile de mediu, etc.) și scăderea prețurilor oțelului (aproape 17 % pentru bobinele de oțel) au determinat producătorul să-și reducă producția în 2011 și să decidă închiderea furnalului din Liège, ceea ce a condus în cele din urmă la disponibilizarea tuturor celor 1 285 de lucrători. Impactul preconizat al disponibilizărilor asupra economiei și a ocupării forței de muncă la nivel local, regional sau național 18. Sectorul prelucrării metalelor din Liège a cunoscut o descreștere în ultimii ani, de la 6 193 de locuri de muncă în 40 de întreprinderi în 2007 la 4 187 de locuri de muncă în 35 de întreprinderi în 2012, o reducere de 32 % din ocuparea forței de muncă în sector. Impactul reducerii de personal de la ArcelorMittal este cu atât mai important cu cât cota deținută de ArcelorMittal în ocuparea forței de muncă la nivel local în rândul întreprinderilor din sectorul metalurgic reprezintă 78,9 % și 14,3 % din ocuparea forței de muncă din industria prelucrătoare. 19. Crizele financiare din 2008-2009 și 2011 sunt în continuare evidente în economia regiunii valone și reducerea de personal de la ArcelorMittal va duce la pierderi de locuri de muncă în regiune. La Liege, în mai 2014, au fost înregistrate 54 440 de persoane în căutarea unui loc de muncă, ceea ce înseamnă o rată a șomajului de 19,48 %. Adesea, aceste persoane nu dispun de calificări (49,9 % nu au absolvit învățământul secundar superior) și 40,4 % au avut o perioadă de inactivitate de peste doi ani. Gradul de ocupare a forței de muncă la Liège este printre cele mai scăzute în regiunea valonă: 53,4 % (56,7 % în regiunea valonă)[12]. Beneficiarii vizați și acțiunile propuse Beneficiarii vizați 20. Se estimează că vor participa la măsuri 910 lucrători vizați. Defalcarea acestor lucrători în funcție de sex, cetățenie și grupă de vârstă este următoarea: Categorie || Numărul de beneficiari vizați Sexul: || Bărbați: || 871 || (96 %) || Femei: || 39 || (4 %) Cetățenie: || Cetățeni ai UE: || 910 || (100 %) || Cetățeni din afara UE: || 0 || (0 %) Grupa de vârstă: || 15-24 de ani: || 25 || (3 %) || 25-29 de ani: || 37 || (4 %) || 30-54 de ani: || 803 || (88 %) || 55-64 de ani: || 45 || (5 %) || peste 64 de ani: || 0 || (0 %) Eligibilitatea acțiunilor propuse 21. Numai unele dintre măsurile care fac parte din acțiunile puse în aplicare de autoritățile belgiene în sprijinul lucrătorilor disponibilizați de ArcelorMittal vor fi cofinanțate de FEG. Măsurile obligatorii conform procedurilor de disponibilizare colectivă din Belgia care se desfășoară în contextul activităților standard din cadrul unității de reconversie (de exemplu, asistență pentru plasarea personalului disponibilizat, formare profesională de bază, sprijin pentru căutarea unui loc de muncă, orientare profesională, etc.) nu sunt, prin urmare, incluse în prezenta cerere FEG. 22. Serviciile personalizate care vor fi oferite lucrătorilor disponibilizați constau în următoarele acțiuni: – Redistribuirea fondurilor: Sprijin / orientare / integrare. Acest set de servicii se bazează pe activitățile standard desfășurate de unitatea de reconversie[13]. Serviciile vor fi furnizate de o echipă formată din personal FOREM (manager de proiect, consilieri specializați) în parteneriat cu foști reprezentanți ai salariaților în calitate de „accompagnateurs sociaux” (asistenți sociali), care îi vor încuraja pe lucrători să se înregistreze pentru a beneficia de măsuri și îi vor ajuta să parcurgă procedurile administrative. Pentru a facilita contactele între lucrători, serviciile sunt oferite în comun tuturor persoanelor disponibilizate, în locuri special prevăzute. Serviciile includ trei tipuri de activități: (i) informare colectivă cu privire la tehnicile de căutare a unui loc de muncă (redactarea CV-ului și a scrisorii de intenție, utilizarea resurselor disponibile pe internet etc.), explicații legate de reglementările de pe piața muncii (plasarea personalului disponibilizat, șomaj, contracte de muncă, pensii), informare cu privire la discriminare, prezentarea diferitelor ocupații și sectoare cu potențial, etc.; (ii) interviuri individuale cu un consultant FOREM (evaluarea competențelor, planuri de carieră, orientare în materie de formare profesională etc.); (iii) acces deschis și gratuit la instrumente de căutare a unui loc de muncă (echipamente TI cu conexiune internet, telefon, documentație de specialitate etc.). De această măsură vor beneficia toți cei 910 lucrători vizați, pe o durată maximă de 24 de luni. Facilitarea căutării unui loc de muncă. De asemenea, FOREM va organiza activități specifice pentru a facilita căutarea unui loc de muncă și pentru a ajuta persoanele disponibilizate să depășească dificultățile care apar în cursul procesului de reconversie. Printre aceste acțiuni se numără reuniuni cu participarea lucrătorilor disponibilizați și a potențialilor angajatori (corelarea dintre cerere și ofertă), vizite la întreprinderi, întâlniri cu persoanele care se ocupă de recrutări în vederea pregătirii pentru interviurile de angajare și schimburi de experiență cu alți lucrători care s-au recalificat sau și-au găsit un nou loc de muncă după o disponibilizare colectivă. – Formarea și reciclarea profesională: Formarea integrată: Diverse tipuri de cursuri de formare profesională ar putea fi puse la dispoziție (în funcție de tipul de curs) fie de către FOREM, fie de către centres de competences sau IFAPME[14]. Ca un prim pas, personalul FOREM îi va ajuta pe participanți să își stabilească obiectivele profesionale și îi va ghida spre unul dintre cele trei tipuri de module de formare profesională. Lucrătorii care ar dori să se recalifice pentru o profesie similară cu cea pe care o aveau la ArcelorMittal ar putea să urmeze un modul specific sau de specializare (40 de ore), pentru a-și adapta competențele și a le aduce la zi, sau ar putea să participe la un curs suplimentar pentru obținerea de noi calificări (320 de ore), care le-ar permite să își caute locuri de muncă în cadrul altor profesii din sectorul industrial. Pentru recalificare într-un sector de activitate complet diferit, lucrătorii ar putea să urmeze un curs de formare profesională (în medie 960 de ore) pentru a dobândi competențele necesare pentru profesia respectivă. La sfârșitul fiecărui modul de formare profesională, noile competențe pot fi evaluate și documentate. În funcție de tipul de program și de domeniul de competență, participanții vor primi un certificat de competențe oficial, un certificat de prezență (în cazul competențelor sau ocupațiilor pentru care nu există certificare oficială) sau o validare a competențelor (pentru aptitudinile și competențele dobândite în afara sistemului oficial de cursuri de formare). Procedura oficială de certificare a competențelor constă în teste de evaluare care conduc la acordarea unui „certificat de competențe dobândite prin formare profesională” (Certificat des Compétences Acquises en Formation –CECAF). Validarea competențelor se realizează prin teste de evaluare care conduc la acordarea certificatelor de competențe (titres de compétences). Transferul de experiență: Lucrătorii cu experiență își pot dezvolta competențele și cunoștințele devenind profesori sau formatori în cadrul învățământului tehnic. FOREM și federațiile din diferitele ramuri de învățământ tehnic vor pregăti un modul specific de informare și inițiere pentru a-i încuraja pe anumiți lucrători să urmeze cursuri de formare care să-i califice ca formatori profesionali. Modulul va include furnizarea de informații specifice și asistență tehnică, reuniuni cu profesioniști din domeniu și vizite la fața locului. Modulul va dura opt săptămâni și va viza aproximativ 10 lucrători. – Promovarea spiritului antreprenorial: Sprijinul pentru înființarea de întreprinderi: Lucrătorii care au în vedere înființarea propriei lor întreprinderi vor primi îndrumări și sprijin din partea unui consilier specializat din cadrul FOREM Acest sprijin include două activități principale: (i) sesiuni de informare colectivă în scopul sensibilizării cu privire la posibilitățile de înființare a unei întreprinderi, furnizare de informații referitoare la aspectele juridice și la măsurile de susținere a inițiativelor de înființare a întreprinderilor; (ii) interviuri individuale cu lucrătorii interesați în scopul evaluării proiectelor acestora și pentru a-i pune în contact cu organizații care susțin întreprinderile și cu furnizori de servicii. Consilierul va colabora îndeaproape cu unitățile de reconversie pentru a-i ajuta pe lucrători în dezvoltarea proiectelor lor de afaceri. Se așteaptă ca aproximativ 50 de persoane să participe la sesiunile de informare și aproximativ 20 la interviuri și la activitățile ulterioare (de monitorizare). Sprijinul pentru proiecte colective: Lucrătorii care ar putea avea în vedere înființarea unui „întreprinderi sociale” împreună, ca grup, vor beneficia de orientare și asistență din partea unui birou specializat de consultanță (selecționat prin intermediul unei proceduri de ofertare) și din partea unității de reconversie. Acest sprijin include sesiuni de informare și de sensibilizare cu privire la crearea unei întreprinderi și la dezvoltarea unor competențe de bază în domeniul managementului, precum și consiliere privind diferite aspecte legate de înființarea societății (de exemplu, întocmirea unui plan de afaceri, elaborarea statutului juridic, marketing etc.). Se pot acorda granturi în vederea finanțării costurilor aferente demarării unor astfel de proiecte de afaceri. Lucrătorii trebuie să depună o cerere în care să descrie proiectul (de exemplu, competențele și experiența lucrătorilor, studiul de fezabilitate, analiza financiară, potențialul de piață, perspectivele de creștere economică, beneficiile socioeconomice, etc.). Comitetul de sprijin al unităților de reconversie, care reunește reprezentanți ai angajatorilor, ai sindicatelor și ai FOREM, evaluează cererile și decide să atribuie sau nu finanțarea. Fiecare lucrător care participă la proiect poate primi un grant în valoare de 5 000 EUR (fondurile fiind reunite pentru toți lucrătorii care participă). Granturile pot fi utilizate pentru achiziționarea de echipamente sau mărfuri, pentru publicitate, servicii de consultanță, activități de formare etc. Consultanții vor administra granturile și vor transmite către FOREM rapoarte privind cheltuielile efectuate (facturi și documente justificative). Se estimează că de această măsură vor beneficia aproximativ 100 de lucrători; beneficiarilor li se vor acorda 5 granturi. 23. Serviciile propuse, descrise aici, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială. 24. Autoritățile belgiene au furnizat informațiile necesare privind acțiunile care sunt obligatorii pentru întreprinderile vizate, în virtutea legislației naționale sau în temeiul contractelor colective de muncă. Ele au confirmat că o contribuție financiară din partea FEG nu va înlocui aceste acțiuni. Bugetul estimat 25. Costurile totale estimate sunt de 2 652 478 EUR, incluzând cheltuieli pentru servicii personalizate de 2 575 900 EUR și cheltuieli pentru activitățile de pregătire, gestionare, informare și publicitate, control și raportare de 76 578 EUR. 26. Contribuția financiară totală solicitată din FEG este de 1 591 486 EUR (60 % din costurile totale). Acțiuni || Numărul estimat de participanți || Costul estimat per participant (în EUR) (*) || Costuri totale estimate (în EUR) (*) Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG] Redistribuirea fondurilor: (Orientation professionnelle) - sprijin / orientare / integrare (Reconversion/Insertion) - Facilitarea căutării unui loc de muncă (Dynamisation de la recherche d’emploi) || 910 150 || 2 054 300 || 1 869 000 45 000 Formare și reconversie profesională: (Formations) - Formare integrată (Formations intégrées) - Transfer de experiență (Transmission d'expérience) || 300 10 || 1 713 300 || 513 900 3 000 Promovarea spiritului antreprenorial: (Aide à la creation d'emploi) -Sprijin pentru înființarea de întreprinderi (AutocréationAutocreation d'emploi individuelle) -Sprijin pentru proiecte colective: (Soutien à l'émergence de projets collectifs) || 50 100 || 900 1 000 || 45 000 100 000 Subtotal (a): || – || 2 575 900 (100,0 %) Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG] || Subtotal (b): || – || 0 || (0,00 %) Acțiuni în temeiul articolului 7 alineatul (4) din Regulamentul privind FEG 1 Activități de pregătire, de gestionare, de control și de raportare || – || 32 778 2 Informare și publicitate || – || 43 800 Subtotal (c): || – || 76 578 (2,9 %) Costuri totale (a + b + c): || – || 2 652 478 Contribuție din FEG (60 % din costurile totale) || – || 1 591 486 (*) Totalul nu corespunde din cauza rotunjirilor. Perioada de eligibilitate a cheltuielilor 27. Autoritățile belgiene au început furnizarea serviciilor personalizate către beneficiarii vizați la 1 ianuarie 2014. Prin urmare, cheltuielile privind acțiunile menționate la punctul 22 vor fi eligibile pentru o contribuție financiară din FEG de la 1 ianuarie 2014 până la 22 iulie 2016. 28. Autoritățile belgiene au suportat cheltuieli administrative pentru punerea în aplicare a FEG începând cu 1 ianuarie 2014. Prin urmare, cheltuielile privind acțiunile de pregătire, gestionare, informare și publicitate, control și raportare vor fi eligibile pentru o contribuție financiară din FEG de la 1 ianuarie 2014 până la 22 ianuarie 2017. Complementaritatea cu acțiunile finanțate prin fonduri naționale sau ale Uniunii 29. Sursele de prefinanțare sau de cofinanțare națională sunt următoarele: Acțiunile puse în aplicare vor fi prefinanțate de FOREM. Unitățile de redistribuire, formarea furnizată de FOREM și partenerii săi sunt cofinanțate de Regiunea valonă. 30. Autoritățile belgiene au confirmat că măsurile descrise mai sus care primesc o contribuție financiară din FEG nu vor beneficia în același timp de o contribuție financiară din partea altor instrumente financiare ale Uniunii. 31. S-a acordat sprijin financiar din partea FSE pentru un proiect (EnTrain – En Transition-Reconversion-Accompagnement) care viza dezvoltarea de metode pedagogice pentru unitățile de reconversie. Rezultatele acestui proiect par să se dovedească utile în punerea în aplicare a măsurilor planificate. Procedurile pentru consultarea beneficiarilor vizați sau a reprezentanților acestora sau a partenerilor sociali, precum și a autorităților locale și regionale 32. Autoritățile belgiene au indicat faptul că pachetul coordonat de servicii personalizate a fost elaborat în consultare cu beneficiarii vizați și cu partenerii sociali. Măsurile sunt rezultatul a numeroase discuții și reuniuni pregătitoare desfășurate între februarie 2014 și iunie 2014 cu participarea diferiților parteneri sociali implicați. 33. Unitate de reconversie profesională (cellule de reconversion) a fost înființată în mod special în vederea îndeplinirii obligațiilor legale aferente procedurii de disponibilizări colective. Unitatea de reconversie profesională este gestionată de un comitet care reunește reprezentanți ai serviciilor publice valone responsabile de ocuparea forței de muncă, și formare profesională, reprezentanți ai FOREM, ai sindicatelor și ai organizațiilor sectoriale de formare profesională. Sisteme de gestionare și control 34. Cererea conține o descriere a sistemului de gestionare și control, care specifică responsabilitățile organismelor implicate. Un comitet director în care sunt reprezentate toate organizațiile implicate în punerea în aplicare a măsurilor finanțate de FEG asigură procesele generale de monitorizare și coordonare. Contribuția financiară din partea FEG va fi gestionată și controlată de aceleași organisme ca pentru FSE. În cadrul Agenției FSE a Federației Valonia-Bruxelles (fosta Comunitate Franceză din Belgia), o entitate va acționa în calitate de autoritate de management, iar o altă entitate distinctă din cadrul Agenției FSE va acționa în calitate de autoritate de plată. Secretariatul General al Federației Valonia-Bruxelles va acționa în calitate de autoritate de certificare, iar FOREM în calitate de organism intermediar. Angajamentele furnizate de statul membru în cauză 35. Autoritățile belgiene au furnizat toate garanțiile necesare cu privire la următoarele: – principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare; – cerințele prevăzute în legislația națională și în legislația UE privind disponibilizările colective au fost respectate[15]; – acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare; – acțiunile propuse vor fi complementare cu acțiunile finanțate prin fondurile structurale; – contribuția financiară din partea FEG va fi în conformitate cu normele procedurale și de fond ale Uniunii privind ajutorul de stat. IMPLICAȚIILE BUGETARE Propunerea bugetară 36. FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[16]. 37. După examinarea cererii în ceea ce privește condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea unei sume de 1 591 486 EUR din FEG, care reprezintă 60 % din costurile totale ale măsurilor propuse, în scopul de a furniza o contribuție financiară pentru cerere. 38. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[17]. Acte conexe 39. În același timp cu prezentarea prezentei propuneri de decizie de mobilizare a FEG, Comisia va prezenta Parlamentului European și Consiliului o propunere de transfer către linia bugetară corespunzătoare pentru suma de 1 591 486 EUR. 40. În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/012 BE/ArcelorMittal) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[18], în special articolul 15 alineatul (4), având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[19], în special punctul 13, având în vedere propunerea Comisiei Europene, întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat din cauza modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009[20] sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013. (3) La data de 22 iulie 2014, Belgia a prezentat o cerere de mobilizare a FEG în ceea ce privește disponibilizările[21] care au avut loc în cadrul ArcelorMittal Liège S.A. din Belgia, cerere pe care a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește cerințele de stabilire a unei contribuții financiare din FEG prevăzute la articolul 13 din Regulamentul (UE) nr. 1309/2013. (4) Prin urmare, ar trebui mobilizat FEG pentru a oferi o contribuție financiară în valoare de 1 591 486 EUR ca răspuns la cererea depusă de Belgia, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2015, se mobilizează FEG pentru alocarea sumei de 1 591 486 EUR sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] În conformitate cu articolul 7 al patrulea paragraf din Regulamentul (CE) nr. 1309/2013. [4] Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34). [5] În sensul articolului 3 litera (a) din Regulamentul privind FEG. [6] Sursă: World Steel Association, Steel Statistical Yearbook 2014 (Asociația Mondială a Oțelului, Anuarul statistic al oțelului 2014). [7] Rata de creștere anuală compusă. [8] A se vedea Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor – „Plan de acțiune pentru o industrie siderurgică competitivă și durabilă în Europa” (COM(2013) 407. [9] A se vedea baza de date FEG, disponibilă la adresa http://ec.europa.eu/social/main.jsp?catId=582. [10] Cazurile EGF/2009/022 BG/Kremikovtsi (cerere respinsă de Comisie), EGF/2012/010 RO/Mechel (COM(2014) 255 final din 7.5.2014), EGF/2013/007 BE/Hainaut steel (Duferco-NLMK) (COM(2014)..), EGF/2013/002 BE/Carsid (COM(2014)...). [11] Cazul EGF/2010/007 AT/Steiermark / Niederösterreich. Decizia 2011/652/UE, 27 septembrie 2011 (JO L 263, 7.10.2011, p. 9). [12] Sursă: FOREM [13] Unitatea de reconversie profesională (cellule de reconversion) special înființată în vederea îndeplinirii obligațiilor legale aferente procedurii de disponibilizări colective [14] IFAPME (Institut wallon de Formation en Alternance et des indépendants et Petites et Moyennes Entreprises) este un centru public de formare profesională care oferă stagii sub formă de ucenicie și cursuri specifice pentru managerii din IMM-uri. [15] Contribuția financiară din partea FEG va permite autorităților belgiene să extindă furnizarea serviciilor de plasare a personalului disponibilizat dincolo de perioadele obligatorii și să ia măsuri suplimentare. Pentru calcularea cheltuielilor alocate FEG, autoritățile belgiene vor lua în considerare măsurile întreprinse în cursul perioadei de valabilitate a obligației legale [este vorba numai de măsura „Reconversie (sprijin / orientare / integrare)”]. Numărul de ore dedicate serviciilor de plasare a personalului disponibilizat efectuate în timpul perioadei obligatorii va fi dedus din numărul total de ore dedicate serviciilor de plasare a personalului disponibilizat de care va fi beneficiat fiecare lucrător vizat. [16] JO L 347, 20.12.2013, p. 884. [17] JO C 373, 20.12.2013, p. 1. [18] JO L 347, 20.12.2013, p. 855. [19] JO C 373, 20.12.2013, p. 1. [20] JO L 167, 29.6.2009, p. 26. [21] În sensul articolului 3 litera (a) din Regulamentul privind FEG.